Pasienters erfaringer med utveksling av informasjon ved regionalanestesi i forbindelse med kirurgi – en kvalitativ studie
Authors: Ulleriks Ingrid , Opheim Randi , Børøsund Elin , Henni Silje Havrevold 
Published: December 2024

Bakgrunn: Tidligere forskning viser at selv om pasienter får mye informasjon vedrørende anestesi i forbindelse med et kirurgisk inngrep, har ikke pasientenes erfaringer og ønsker blitt tatt hensyn til ved utveksling av informasjon. Forskning indikerer også et behov for mer kunnskap om pasientenes erfaringer med utveksling av informasjon mellom helsepersonell og pasient.
Hensikt: Å undersøke pasientenes erfaringer med informasjon om regionalanestesi i tilknytning til et kirurgisk inngrep.
Metode: Ti pasienter ble intervjuet etter et kirurgisk inngrep. Det ble gjort lydopptak som ble transkribert verbatimt. Gjennom en kvalitativ innholdsanalyse ble data bearbeidet for å identifisere subkategorier, kategorier og felles tema på tvers av intervjuene. COREQ sjekkliste er fulgt for å sikre studiens kvalitet.
Resultat: Informantenes erfaringer kan relateres til 1) varierende innhold i informasjon om anestesiform ved kirurgi, 2) betraktninger som påvirker holdning til kirurgi og anestesi, 3) usikkerhet rundt medvirkning ved valg av anestesiform og 4) varierende erfaring med regionalanestesi. Informantene hadde ulik grad av informasjonsbehov i forkant av det kirurgiske inngrepet. Informasjonen de fikk i forbindelse med prosedyrer ble omtalt som tilfredsstillende og beroligende. Informantene synes det var utfordrende å stille spørsmål om noe de ikke kjente til, og opplevde at det var helsepersonellet som var de beste til å ta avgjørelsene for dem. Tidligere erfaringer med kirurgi og anestesi hadde innvirkning på preferanser for det nåværende sykehusoppholdet. Det midlertidige funksjonstapet relatert til nerveblokaden skapte mye uro ettersom dette var ukjent for flere av informantene.
Konklusjon: Informantene hadde opplevelse av å ikke være godt nok informerte. Mangelen på informasjon hemmet medvirkning, men informantene var allikevel fornøyde. Dette synliggjør at dialogen mellom helsepersonellet og pasientene kan struktureres bedre, slik at pasientene får dekket sitt behov for informasjon.
ENGLISH ABSTRACT
Patients’ Experiences with Information About Regional Anesthesia Related to a Surgical Procedure – A Qualitative Study
Purpose: To investigate patients’ experiences with information about regional anesthesia related to a surgical procedure.
Method: Ten patients were interviewed after undergoing a surgical procedure. Audio recordings were made and transcribed verbatim. Through a qualitative content analysis, the data were processed to identify subcategories, categories, and themes common for all across the interviews. The COREQ checklist was followed to ensure the quality of the study.
Result: The informants’ experiences can be related to 1) varying content in information about the type of anesthesia used in surgery, 2) considerations influencing attitudes toward surgery and anesthesia, 3) uncertainty regarding participation in the choice of anesthesia type, and 4) varying experiences with regional anesthesia. The informants had different levels of information needs prior to the surgical procedure. The information they received in connection with the procedures was described as satisfactory and reassuring. The informants found it challenging to ask questions about something they were unfamiliar with and felt that the healthcare personnel were best positioned to make decisions for them. Previous experiences with surgery and anesthesia influenced preferences for the current hospital stay. The temporary loss of function related to the nerve block created a lot of anxiety since it was unknown to several of the informants.
Conclusion: The informants felt they were not sufficiently informed. The lack of information hindered participation, but the informants were nevertheless satisfied. This highlights that the dialogue between healthcare personnel and patients can be better structured so that patients’ needs for information are met.